Noble liv

***Noble liv*** er en bok med 15 sagaer som bærer trekk av av de gamle islendingesagaene, men disse tekstene har blitt modernisert: kvinner er ikke karakterer som bare tjener sin ektemann, men som utgjør en større rolle i tekstene.

Forfatter Tollef Jacobsen har forklart at da han studerte Medier & kommunikasjon og var nødt å ta påbygg det tredje året – da han gikk på en gammel ordning som åpnet for å kunne gå ut i arbeid og skaffe seg yrkeskompetanse – for å kunne oppnå generell studiekompetanse til å søke seg inn på høyere utdanning ved UiS, var han nødt å lese islendingesagaene som en del av norskfaget. Han hatet dem av den enkle grunn at han ikke så på dem som litteratur, snarere en utgreiing om diverse ætter i vikingtiden.

Han valgte allikevel å adaptere selve konseptet til å bli et knippe med småhistorier som utforsker bakgrunnshistorier og gir mer bakgrunnsinformasjon om både Over- og Underverdenen. Dette gjorde han med den tanke at det etter hans mening "finnes så mange forfattere som etter to-tre bøker kommer med en bok med 'lore'-dump, hvor historie forsvinner og verdenen er i fokus. *Noble liv* har derimot som *hensikt* å være det, og er derfor mer for blodfans for bakgrunnsinformasjon enn dem som er interessert i historien."

## ***Plott***

Vi følger 15 forskjellige personer fra *Elementene-*universet, hvor hver og én av dem setter igjen et avtrykk på verden. Vi følger en prins i eksil som gjenvinner tronen, en konge på jakt etter å gjenreise familiens navn, en kvinne på hennes reise fra enkel herkomst til dronning av Avalon.

*Noble liv* hedrer de kjente og ukjente karakterene av universet i *Elementene*. Historie former moderne samfunn, og kan enten tynge eller forsterke en nasjon. Det er opp til alle å bestemme hvordan verden deres skal ende til slutt.

## ***Saga 1 – 5***

### **Sagaen om Paul II**

940 – 1003, Underverdenen

Kronprins Paul II av Tussarix ble sendt bort av moren som barn for å bli beskyttet mot hans far, keiseren, men nå har han fått smaken på hevn. Hans far aktet å drepe sitt eget kjøtt og blod – noe han skal bøte for.

### **Sagaen om Farvaldr VII**

900 – 957, Oververdenen

Da prins Gerhard Ewald avgår ved døden, og kong Theodor dør uten arvinger går kronen videre til Farvaldr Ewald. I kjølvannet av familiens kontroversielle rykte, blir Farvaldr nødt til å motbevise ved den eneste måten Ewald-ene kjenner til: underlegge seg et annet folk.

### **Sagaen om Nerseus den store**

1324 – 1366, Oververdenen

Født inn i en stolt og ærbar familie er Nerseus' skjebne allerede klar: bring familiens navn videre, eller dø i forsøket. Ved å samle alle de små kongedømmene til ett rike, skal Avalon skal etableres – og det med alle nødvendige midler, fra utenkelige ekteskap til blodige kriger.

## ***Trivia***

1. Som de andre bøkene, er *Noble liv* laget med et énsfarget omslag og skrevet med Trajan Pro og Futura. Den har også tradisjonen med å ha et dyr i høyre hjørnet i sirkel
	* Den mest tydelige forskjellen er allikevel at skriften og ikonet i hjørnet er hvite. Selve omslaget er også preget av en mørkere farge enn resten av serien.
	* Estetisk sett er dette gjort fordi det er lettere å lese lys tekst på en mørk bakgrunn enn mørk på mørk og vice versa.
	* Mens hovedserien har *Elementene* etterfulgt av *I, II, III, IV* eller *V*, er ikke *Noble liv* preget med et nummer etterpå. Dette er med hensikt å fortelle at det ikke finnes flere oppfølgere av denne typen bok.